Dette var det første [[Wimbledon-mesterskaberne|Wimbledon-mesterskab]], hvor det afgørende sæt kunne blive afgjort i [[tiebreak]], da arrangørerne havde bestemt, at der skulle spilles [[tiebreak]] ved stillingen 12−12 i femte sæt.<ref>[https://www.bbc.com/sport/tennis/45913728 BBC - ''Wimbledon: Final set tie-breaks to be introduced in 2019'' (19. oktober 2018)] {{en sprog}}</ref> Reglen kom i brug for første gang i tredjerundekampen i [[herredouble]], hvor [[Henri Kontinen]] og [[John Peers]] vandt den første [[tiebreak]] i afgørende sæt i [[Wimbledon-mesterskaberne|Wimbledon-mesterskabernes historie]] mod [[Rajeev Ram]] og [[Joe Salisbury]] med 7-2. Kampen blev meget passende spillet på "Bane 12" og det tabende par var seedet som nr. 12.<ref>[https://www.wimbledon.com/en_GB/news/articles/2019-07-09/2019-07-09_memorable_moments_day_8.html Wimbledon - ''Memorable Moments: Day 8'' (9. juli 2019)] {{en sprog}}</ref> Det var endvidere det første [[Wimbledon-mesterskabet i herredouble|Wimbledon-mesterskab i herredouble]] uden en kvalifikationsturnering siden [[Wimbledon-mesterskaberne 1946|1946]],<ref>Alan Little: ''Wimbledon Compendium 2017'' (The All England Lawn Tennis and Croquet Club, [[2017]])</ref> fordi kvalifikationsturneringerne i doublerækkerne siden [[Wimbledon-mesterskaberne 2018|sidste mesterskab]] var blevet afskaffet til fordel for en udvidelse af [[Wimbledon-mesterskabet i damesingle|damesinglekvalifikationen]] fra 96 til 128 deltagere.
Sport Foreninger Organisationer